मिथिला की पहचान यहां की मेधा है। मिथिला की मधुरता है। मिथिला की संस्कृति और पेंटिंग है। आज पूरी दुनिया में इसका डंका बज रहा है। मसलन देश ही नहीं, दुनिया के विकसित राष्ट्र मिथिला पेंटिंग की विशिष्टता पर मोहित हैं। खुद देश के प्रधानमंत्री नरेंद्र मोदी बीते गुरूवार को जब चीन दौरे पर जा रहे थे तो उन्‍होंने जो शॉल अपने कंधे पर रखा हुआ था, मिथिला पेंटिंग उसकी खूबसूरती में चार चांद लगा रहा था। भारत के प्रधानमंत्री नरेंद्र मोदी का मिथिला पेटिंग से इतना जुड़ाव यह बताने को काफी है कि यह पूरी दुनिया में प्रसिद्ध हो रही है।